અમેરિકન સરકારે કરાવેલા પહેલા વૈજ્ઞાાનિક અનુમાનના આંકડા દર્શાવે છે કે, વર્ષ ૨૧૦૦ સુધીમાં વોશિંગ્ટન અડધો ફૂટ દરિયાની નીચે હશે. આ પ્રકારના ફેરફારોથી વોશિંગ્ટન પર પૂરનું જોખમ પણ સતત વધી રહ્યું છે. વિજ્ઞાાનીઓના જણાવ્યા પ્રમાણે, ગ્લોબલ વોર્મિંગ અને તેના કારણે હિમ ખડકો પીગળી રહ્યા હોવાના કારણે વોશિંગ્ટનની આસપાસના દરિયામાં આ સ્થિતિ સર્જાઈ છે. બરફ પીગળવાના કારણે જ દરિયાના પાણીમાં વધારો થઈ રહ્યો છે અને તેની સપાટી સતત ઊંચે જઈ રહી છે.